Caster Semenya 2012. aasta Londoni olümpiamängudel
Caster Semenya Berliini MM-il 2009. aastal
**Caster Mokgadi Semenya** (sündinud 7. jaanuaril 1991 Polokwanes) on Lõuna-Aafrika Vabariigi kergejõustiklane (800 m jooksja).

2008. aastal osales Semenya kuni 20-aastaste kergejõustiku maailmameistrivõistlustel 800 m jooksus, kuid eeljooksust ta edasi ei pääsenud. Samal aastal toimunud noorte Rahvaste Ühenduse mängudel sai ta samal distantsil kuldmedali. 2009. aastal võitis ta kuni 20-aastaste Aafrika meistrivõistlustel kuldmedali nii 800 m kui ka 1500 m jooksus. 800 m jooksu võitis ta uue Lõuna-Aafrika Vabariigi rekordiga 1.56,72. Eelmine rekord 1.58,85  oli Zelda Pretoriuse nimel 1. aprillist 1991.

Berliinis peetud 2009. aasta MM-il tuli Semenya isikliku rekordiga 1.55,45 800 m jooksus maailmameistriks. Ta võitis teiseks tulnud Janeth Jepkosgeid ligi kahe ja poole sekundiga. Semenya sugu on tekitanud küsimusi ning IAAF suunas ta pärast maailmameistrivõistlusi soouuringutele. Tema mänedžeri Jukka Härköneni arvates on Semenya läbinud sootesti juba 2008. aastal noorte Rahvaste Ühenduse mängudel. 

Inglismaa ajalehe The Daily Telegraph 24. augustil 2009 avaldatud uudises kirjutati, et enne MM-i tehtud test näitas Semenyal testosterooni taset ligi kolm korda suuremana, kui normaalselt naistel peaks olema. Lehe arvates on Lõuna-Aafrika Vabariigi võistkonna peatreener endine Saksa Demokraatliku Vabariigi kergejõustiku dopinguprogrammis osalenud Ekkart Arbeit. Arbeit on ise väitnud, et tema suhe dopinguga sai lõpu juba 1989. aastal Berliini müüri langemise järel.

2009. aasta septembris kirjutas Austraalia ajaleht The Age, et uuringute tulemusel on Semenya hermafrodiit ehk mõlemasuguline isik. Rahvusvaheline kergejõustikuliit (IAAF) lubas uuringute tulemused ja otsuse avaldada novembris 2009. IAAF-i arvates vaevalt Semenya oma medalist peab loobuma, kuna tegemist ei ole dopingu kasutamisega.

Saavutused
----------

### Olümpiamängudel

* 2012 Suurbritannia Londonis
	+ Hõbe hõbemedal 800 m jooksus **1.57,23**
* 2016 Brasiilia Rio de Janeiros
	+ Kuld **olümpiavõitja** 800 m jooksus **1.55,28**

### Maailmameistrivõistlustel

* 2009 Saksamaa Berliinis
	+ Kuld **maailmameister** 800 m jooksus **1.55,45**
* 2011 Lõuna-Korea Daegus
	+ Hõbe hõbemedal 800 m jooksus **1.56,35**
* 2017 Suurbritannia Londonis
	+ Kuld **maailmameister** 800 m jooksus **1.55,16**
	+ Pronks pronksmedal 1500 m jooksus **4.02,90**

### Rahvaste Ühenduse mängudel

* 2018 Austraalia Gold Coastis
	+ Kuld **kuldmedal** 800 m jooksus **1.56,68**
	+ Kuld **kuldmedal** 1500 m jooksus **4.00,71**

### Aafrika mängudel

* 2015 Kongo Vabariik Brazzaville'is
	+ Kuld **kuldmedal** 800 m jooksus **2.00,97**

### Aafrika meistrivõistlustel

* 2016 Lõuna-Aafrika Vabariik Durbanis
	+ Kuld **kuldmedal** 800 m jooksus **1.58,20**
	+ Kuld **kuldmedal** 1500 m jooksus **4.01,99**
	+ Kuld **kuldmedal** 4×400 m teatejooksus **3.28,49**

Märkused
--------

1. ↑  Algselt kuldmedali võitnud Maria Savinova diskvalifitseeriti positiivse dopinguproovi tõttu, tänu millele peaks Semenya tõusma kuldmedalile.

Viited
------

1. ↑  Young SA team strikes gold (Independent Online 16. okt. 2008)
2. ↑  (africanathletics.org)
3. ↑   (South African teen Semenya stuns with 1:56.72 800m World lead in Bambous - African junior champs, Day 2 (iaaf.org))
4. ↑  "(*Helsingin Sanomat* 19. august 2009)". Originaali arhiivikoopia seisuga 26. september 2009. Vaadatud 2. oktoobril 2009.
5. ↑  (World Athletics: Caster Semenya tests 'show high testosterone levels' (telegraph.co.uk))

Välislingid
-----------

|  |  |
| --- | --- |
|  | Pildid, videod ja helifailid Commonsis: **Caster Semenya** |

* Caster Semenya Rahvusvahelise Kergejõustikuliidu kodulehel Muuda Vikiandmetes
* LAV-i minister ähvardab Semenya pärast sõjaga